stanford-oval/wikipedia huggingface dataset:
ฟรีแมนเทิล (บริษัท)
แหล่งข้อมูลอื่น

เว็บไซต์อย่างเป็นทางการ เก็บถาวร 2020-08-07 ที่ เวย์แบ็กแมชชีน
เว็บไซต์เดิม (เพียร์สันเทเลวิชัน)
เว็บไซต์ดั้งเดิมแห่งที่ 2 ของฟรีแมนเทิลมีเดีย
เว็บไซต์ดั้งเดิมของฟรีแมนเทิลมีเดีย
เพียร์สันเทเลวิชันปรับโฉมใหม่เป็นฟรีแมนเทิลมีเดีย
เพียร์สันเทเลวิชันปรับโฉมใหม่เป็นฟรีแมนเทิลมีเดียและเปิดตัวโลโก้ใหม่
พืชเมล็ดเปลือย

| พืชเมล็ดเปลือย ช่วงเวลาที่มีชีวิตอยู่: ยุคคาร์บอนิเฟอรัส–ปัจจุบัน  PreꞒ Ꞓ O S D C P T J K Pg N      |
| --- | --- |

พืชเมล็ดเปลือยหลากชนิด

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: Spermatophytes Spermatophytes
เคลด:: Gymnosperms Gymnosperms

Divisions
 ขยาย: Pinophyta (หรือ Coniferophyta) – สน  Ginkgophyta – แปะก๊วย  Cycadophyta – ปรง  Gnetophyta – Gnetum, Ephedra, Welwitschia  สูญพันธุ์: Pteridospermatophyta - เฟิร์นเมล็ด
โคนของ Encephalartos sclavoi ที่มีความยาวกว่า 30 ซม.
พืชเมล็ดเปลือย (อังกฤษ: gymnosperms) หรือ Acrogymnospermae เป็นพืชมีเมล็ดกลุ่มหนึ่งที่ประกอบด้วยสน ปรง แปะก๊วย และเนโทไฟตา คำ gymnosperm มาจากการรวมคำภาษากรีกโบราณ 2 คำคือ γυμνός (gumnós, “เปลือย”) และ σπέρμα (spérma, “เมล็ด”) สาเหตุที่เรียกพืชเมล็ดเปลือยเนื่องจากเมล็ดไม่ได้ถูกห่อหุ้มด้วยรังไข่เพราะไม่มีดอก โดยเมล็ดเจริญบนแผ่นใบ โคน หรือเจริญอยู่เดี่ยว ๆ ดังที่พบในสกุล Taxus Torreya และ Ginkgo ต่างจากพืชดอกที่เมล็ดห่อหุ้มด้วยรังไข่ซึ่งต่อมาเจริญเป็นผล
พืชเมล็ดเปลือยและพืชดอกเป็นสองกลุ่มที่รวมกันเป็นพืชมีเมล็ด (spermatophytes) พืชเมล็ดเปลือยประกอบด้วย 6 ไฟลัม 4 ไฟลัมที่ยังหลงเหลือ ได้แก่ ไซแคโดไฟตา (Cycadophyta) กิงโกไฟตา (Ginkgophyta) เนโทไฟตา (Gnetophyta) และพิโนไฟตา (Pinophyta) ขณะที่อีก 2 ไฟลัมคือ เทอริโดสเปอร์มาโตไฟตา (Pteridospermatophyta) และคอร์ไดทาเลส (Cordaitales) นั้นสูญพันธุ์แล้ว ในบรรดา 4 ไฟลัมที่ยังหลงเหลือ สนเป็นไฟลัมที่มีจำนวนชนิดมากที่สุด รองลงมาคือปรง เนโทไฟต์ (สกุลมะเมื่อย เอฟิดรา เวลวิชเซีย) และแปะก๊วย
บางสกุล (Pinus) มีไมคอร์ไรซาอยู่ร่วมกับรากพืช บางสกุล (Cycas) มีรากพิเศษที่เรียกว่าคอรัลลอยด์ (coralloid) ที่มีแบคทีเรียตรึงไนโตรเจนมาอาศัยอยู่
พืชเมล็ดเปลือยมีช่วงสปอโรไฟต์เป็นช่วงเด่นในวงจรชีวิตเช่นเดียวกับพืชมีท่อลำเลียง สปอร์สองชนิดคือไมโครสปอร์และเมกะสปอร์จะถูกสร้างที่โคนเพศผู้และโคนเพศเมียตามลำดับ ในช่วงแกมีโตไฟต์ จะมีการสร้างละอองเรณูจากไมโครสปอร์ ขณะที่เมกะแกมีโตไฟต์หรือเซลล์ไข่จะถูกสร้างจากเมกะสปอร์และถูกเก็บไว้ในออวุล ระหว่างการถ่ายเรณู ละอองเรณูจะถูกลมหรือแมลงพาไปยังออวุลของอีกต้น ละอองเรณูจะผ่านเข้าช่องเล็ก ๆ ของเยื่อหุ้มออวุลไปพบกับเซลล์ไข่และเกิดการปฏิสนธิ หลังจากนั้นไซโกตจะพัฒนาเป็นเอ็มบริโอและเมล็ด
การจำแนกประเภท

การจำแนกประเภทอย่างเป็นทางการของพืชเมล็ดเปลือยที่ยังมีหลงเหลือเรียกว่า Acrogymnospermae ซึ่งเป็นกลุ่มโมโนไฟเลติกในพืชมีเมล็ด กลุ่ม Gymnospermae ที่กว้างกว่ารวมถึงพืชเมล็ดเปลือยที่สูญพันธุ์และเชื่อว่าเป็นกลุ่มพาราไฟเลติก ซึ่งฟอสซิลที่พบไม่เข้ากับพืช 4 กลุ่มที่ยังหลงเหลือ โดยมีลักษณะเป็นพืชมีเมล็ดคล้ายเฟิร์น (บางครั้งเรียกเทอริโดสเปิร์ม หรือเฟิร์นมีเมล็ด)
ปัจจุบันพืชเมล็ดเปลือยที่ยังหลงเหลืออยู่ประกอบด้วย 12 วงศ์หลัก 83 สกุล และมากกว่า 1,000 ชนิด
ชั้นย่อย Cycadidae
อันดับ Cycadales
วงศ์ Cycadaceae: Cycas
วงศ์ Zamiaceae: Dioon, Bowenia, Macrozamia, Lepidozamia, Encephalartos, Stangeria, Ceratozamia, Microcycas, Zamia
ชั้นย่อย Ginkgoidae
อันดับ Ginkgoales
วงศ์ Ginkgoaceae: Ginkgo
ชั้นย่อย Gnetidae
อันดับ Welwitschiales
วงศ์ Welwitschiaceae: Welwitschia
อันดับ Gnetales
วงศ์ Gnetaceae: Gnetum
อันดับ Ephedrales
วงศ์ Ephedraceae: Ephedra
ชั้นย่อย Pinidae
อันดับ Pinales
วงศ์ Pinaceae: Cedrus, Pinus, Cathaya, Picea, Pseudotsuga, Larix, Pseudolarix, Tsuga, Nothotsuga, Keteleeria, Abies
อันดับ Araucariales
วงศ์ Araucariaceae: Araucaria, Wollemia, Agathis
วงศ์ Podocarpaceae: Phyllocladus, Lepidothamnus, Prumnopitys, Sundacarpus, Halocarpus, Parasitaxus, Lagarostrobos, Manoao, Saxegothaea, Microcachrys, Pherosphaera, Acmopyle, Dacrycarpus, Dacrydium, Falcatifolium, Retrophyllum, Nageia, Afrocarpus, Podocarpus
อันดับ Cupressales
วงศ์ Sciadopityaceae: Sciadopitys
วงศ์ Cupressaceae: Cunninghamia, Taiwania, Athrotaxis, Metasequoia, Sequoia, Sequoiadendron, Cryptomeria, Glyptostrobus, Taxodium, Papuacedrus, Austrocedrus, Libocedrus, Pilgerodendron, Widdringtonia, Diselma, Fitzroya, Callitris, Actinostrobus, Neocallitropsis, Thujopsis, Thuja, Fokienia, Chamaecyparis,  Cupressus, Juniperus, Calocedrus, Tetraclinis, Platycladus, Microbiota
วงศ์ Taxaceae: Austrotaxus, Pseudotaxus, Taxus, Cephalotaxus, Amentotaxus, Torreya
การจำแนกประเภท > สูญพันธุ์แล้ว

อันดับ Bennettitales
วงศ์ Cycadeoidaceae
วงศ์ Williamsoniaceae
อันดับ Erdtmanithecales
อันดับ Pentoxylales
อันดับ Czekanowskiales
ความหลากหลายและต้นกำเนิด

ปัจจุบันมีพืชเมล็ดเปลือยอยู่มากกว่า 1,000 สปีชีส์ เป็นที่ยอมรับในวงกว้างว่าพืชเมล็ดเปลือยมีกำเนิดในตอนปลายของยุคคาร์บอนิเฟอรัส และเข้าแทนที่ป่าฝนไลโคไฟต์ในเขตร้อน เชื่อว่ามีกำเนิดจากการทำสำเนาของยีนทั้งชุดเมื่อประมาณ 319 ล้านปีที่แล้ว ลักษณะเฉพาะของพืชมีเมล็ดในช่วงแรก ๆ เป็นที่ประจักษ์ในซากดึกดำบรรพ์ของพืชกลุ่มโพรจิมโนสเปิร์ม (progymnosperm) จากยุคดีโวเนียนตอนปลายเมื่อประมาณ 383 ล้านปีที่แล้ว ยังมีข้อเสนออีกว่า ในตอนกลางของมหายุคมีโซโซอิก แมลงแมงป่องสปีชีส์ที่สูญพันธ์แล้วช่วยถ่ายเรณูของพืชเมล็ดเปลือยที่สูญพันธ์ไปแล้วบางกลุ่ม โดยแมลงนี้มีการพัฒนาปากดูด (proboscis) ขึ้นมาเพื่อดูดกินน้ำต้อย และเป็นไปได้ว่ามีความสัมพันธ์แบบพึ่งพาจากการถ่ายเรณูกับพืชเมล็ดเปลือย โดยเกิดขึ้นมาก่อนที่จะมีวิวัฒนาการร่วมอีกแบบที่ใกล้เคียงกันจากแมลงที่กินน้ำหวานของพืชดอก นอกจากนี้มีการค้นพบหลักฐานที่ว่าผีเสื้อในวงศ์ Kalligrammatidae ซึ่งสูญพันธุ์แล้วช่วยผสมเรณูของพืชเมล็ดเปลือยในตอนกลางของมหายุคมีโซโซอิก สมาชิกผีเสื้อในวงศ์นี้มีความคล้ายคลึงกับผีเสื้อยุคใหม่ที่เกิดขึ้นหลังจากนั้นนานมาก
พืขกลุ่มสนเป็นพืชเมล็ดเปลือยที่หลงเหลืออยู่ที่มีความหลากหลายมากที่สุด โดยมีอยู่เจ็ดถึงแปดวงศ์ รวม 65–70 สกุล และ 600–630 สปีชีส์ (มีอยู่ 696 ชื่อที่ยอมรับกัน) สนเป็นไม้เนื้อเแข็ง ส่วนมากไม่ผลัดใบ ใบมีลักษณะยาว เรียวแหลมเหมือนเข็ม สมาชิกส่วนใหญ่ในวงศ์ Cupressaceae และบางส่วนใน Podocarpaceae มีใบแบนรูปสามเหลี่ยม คล้ายเกล็ดปลา สำหรับสกุล Agathis ในวงศ์ Araucariaceae และสกุล Nageia ในวงศ์ Podocarpaceae มีใบแบนกว้าง ลักษณะคล้ายสายรัด
กลุ่มปรงเป็นกลุ่มที่มีความหลากหลายรองลงมา โดยมีสองหรือสามวงศ์ 11 สกุล ประมาณ 338 สปีชีส์ ส่วนใหญ่มีถิ่นกำเนิดอยู่ในภูมิอากาศเขตร้อน และพบได้มากที่สุดในบริเวณใกล้เส้นศูนย์สูตร พืชเมล็ดเปลือยอีกพวกที่ยังคงเหลืออยู่ได้แก่กลุ่มมะเมื่อยและแปะก๊วย ที่รวมกันได้ประมาณ 95–100 สปีชีส์
วงจรชีวิต

เช่นเดียวกับพืชมีท่อลำเลียงอื่น ๆ จิมโนสเปิร์มมีช่วงชีวิตที่สปอร์โรไฟต์เด่น ซึ่งหมายความว่าพืชเมล็ดเปลือยใช้เวลาเกือบทั้งหมดในวงจรชีวิตเป็นเซลล์ดิพลอยด์ (diploid cell) ในขณะที่แกมีโทไฟต์ (gametophyte; ระยะสร้างเซลล์สืบพันธุ์) ดำรงอยู่ในระยะเวลาที่ค่อนข้างสั้น สปอร์ที่มีอยู่สองชนิด คือ ไมโครสปอร์และเมกะสปอร์ ถูกสร้างขึ้นในโคนตัวผู้และโคนตัวเมีย ตามลำดับ แกมีโทไฟต์เจริญอยู่ภายในผนังสปอร์ ละอองเรณู (ไมโครแกมีโทไฟต์) พัฒนามาจากไมโครสปอร์ และทัยที่สุดจะกลายเป็นสเปิร์ม เมกะแกมีโทไฟต์พัฒนามาจากเมกะสปอร์ และถูกเก็บไว้ภายในรังไข่ พืชเมล็ดเปลือยมีการสร้างอาร์คีโกเนียมขึ้นมาหลายอันเพื่อสร้างเซลล์สืบพันธุ์เพศเมีย ระหว่างการถ่ายละอองเรณู เรณูจะถูกเคลื่อนย้ายข้ามต้น จากโคนสร้างเรณูมายังรังไข่ ด้วยวิธีการทางกายภาพ โดยมักเป็นกระแสลมหรือแมลง ทั้งเรณูจะเข้าไปในรังไข่ผ่านช่องเปิดขนาดเล็ก ๆ ที่อยู่บนเปลือกหุ้มรังไข่ (integument) เรียกว่าไมโครไพล์ (micropyle) จากนั้นเรณูจะเจริญเติบโตเต็มที่อยู่ภายในรังไข่ กลายเป็นสเปิร์ม ในพืชเมล็ดเปลือยพบว่ามีวิธีการเข้าปฏิสนธิอยู่สองแบบ คือ สเปิร์มเคลื่อนที่เข้าผสมกับไข่โดยตรงภายในรังไข่ พบในปรงและแปะก๊วย และแบบที่สองคือ สเปิร์มที่ไม่มีแฟลเจลลาเคลื่อนผ่านหลอดเรณู (pollen tube) ไปยังไข่ พบในสนและมะเมื่อย หลังจากการหลอมรวมเซลล์ (syngamy) ไซโกตจะพัฒนาไปเป็นเอมบริโอ (young sporophyte) ในหนึ่งเมล็ดอาจพบเอมบริโอได้มากกว่าหนึ่ง เมล็ดที่พัฒนาเต็มที่ประกอบด้วยเอมบริโอ และส่วนที่ยังเหลืออยู่ของแกมีโทไฟต์เพศเมีย ซึ่งส่วนนี้ทำหน้าที่เป็นแหล่งสะสมอาหาร และเปลือกหุ้มเมล็ด
คุณค่า

พืชเมล็ดเปลือยมีคุณค่าทางเศรษฐกิจ สนเขา เฟอร์ สปรูซ และซีดาร์เป็นตัวอย่างพืชกลุ่มสนที่นำมาทำเป็นไม้แปรรูป ผลิตกระดาษ และเรซิน ประโยชน์อื่น ๆ ของพืชเมล็ดเปลือย ได้แก่ สบู่ สารเคลือบเงา ยาทาเล็บ น้ำหอม และอาหาร
บรรณานุกรม

Cantino, Philip D.; Doyle, James A.; Graham, Sean W.; Judd, Walter S.; Olmstead, Richard G.; Soltis, Douglas E.; Soltis, Pamela S.; Donoghue, Michael J. (August 2007). "Towards a phylogenetic nomenclature of Tracheophyta". Taxon. 56 (3): 822–846. doi:10.2307/25065864. JSTOR 25065864.
แหล่งข้อมูลอื่น

Gymnosperm Database
Gymnosperms on the Tree of Life
Albert Seward (1911). "Gymnosperms" . สารานุกรมบริตานิกา ค.ศ. 1911 (11 ed.).
| --- | --- |
การแยกแยะหน่วยอนุกรมวิธาน:  Wikidata: Q133712  Wikispecies: Gymnospermae  FNA: 61  ITIS: 846506  Plantarium: 44760  Tropicos: 43000115 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
Zamia integrifolia พืชพื้นถิ่นของฟลอริดา
ตัวอย่างวงจรชีวิตของพืชเมล็ดเปลือย
ฟลอเรียนา ลีมา

| ฟลอเรียนา ลีมา |
| --- | --- |
เกิด: 26 มีนาคม พ.ศ. 2524 (43 ปี) ซินซินแนติ รัฐโอไฮโอ สหรัฐ
ศิษย์เก่า: มหาวิทยาลัยโอไฮโอสเตต
อาชีพ: นักแสดง
ปีปฏิบัติงาน: 2551–ปัจจุบัน
ฟลอเรียนา ลีมา (อังกฤษ: Floriana Lima; เกิด 26 มีนาคม พ.ศ. 2524) เป็นนักแสดงหญิงชาวอเมริกัน เธอแสดงเป็นแม็กกี ซอว์เยอร์ ใน ซูเปอร์เกิร์ล ของเดอะซีดับเบิลยู
ฟลายเวท

ฟลายเวท (อังกฤษ: flyweight) ชื่อน้ำหนักรุ่นมวยที่เคยเป็นรุ่นเล็กที่สุดในโลก โดยนักมวยผู้ที่จะชกในพิกัดนี้ ต้องมีน้ำหนักมากกว่า 108 ปอนด์ (48.988 กิโลกรัม) และไม่เกิน 112 ปอนด์   (50.802 
กิโลกรัม) โดยทุกสถาบันจะเรียกว่า ฟลายเวท ทั้งหมด สถิติของแชมป์โลกที่ป้องกันตำแหน่งแชมป์ในรุ่นนี้มากที่สุดในโลก คือ พงษ์ศักดิ์เล็ก ศิษย์คนองศักดิ์ ที่ป้องกันไว้ได้ทั้งหมด 17 ครั้ง
นักมวยไทยที่เคยเป็นแชมป์โลกในรุ่นนี้มีจำนวนมาก ได้แก่ โผน กิ่งเพชร, ชาติชาย เชี่ยวน้อย, เบิกฤกษ์ ชาติวันชัย, เวนิส บ.ข.ส., สด จิตรลดา, เมืองชัย กิตติเกษม, พิชิต ศิษย์บางพระจันทร์, แสน ส.เพลินจิต, ฉัตรชัย สาสะกุล, ศรพิชัย พิษณุราชันย์, เม็ดเงิน กระทิงแดงยิม,พงษ์ศักดิ์เล็ก ศิษย์คนองศักดิ์, เด่นเก้าแสน เก้าวิชิต, คมพยัคฆ์ ป.ประมุข (เป็นเพียงแค่แชมป์เฉพาะกาล), อำนาจ รื่นเริง, ยอดมงคล ว.แสงเทพ (เป็นเพียงแค่แชมป์เฉพาะกาล) และแสตมป์ ศิษย์หมอเส็ง (เป็นเพียงแค่แชมป์เฉพาะกาล) และเคยมีนักมวยสากลสมัครเล่นที่เคยครองเหรียญทองโอลิมปิกมาแล้ว 2 ครั้งในปี ค.ศ. 2000 คือ วิจารณ์ พลฤทธิ์ และปี ค.ศ. 2008 จาก สมจิตร จงจอหอ
ในส่วนของนักมวยต่างชาติที่มีชื่อเสียง ที่ชกในพิกัดนี้ อาทิ ปานโช วิลลา, โยชิโอะ ชิราอิ, ปัสกวล เปเรซ, ไฟติง ฮาราดะ, เอเฟรน ตอร์เรส, มิเกล กันโต, มาซาโอะ โอบะ, ชาร์ลี มากรี, กาบริเอล เบร์นัล, คิม ยง-คัง, ฮิโรกิ อิโอกะ, ยูริ อาร์บาชาค็อฟ, แดนนี่ โมโร่, มาร์ค จอห์นสัน,เลโอ กาเมซ, แมนนี ปาเกียว, โนนิโต โดแนร์, โคกิ คาเมดะ, ไดกิ คาเมดะ, โรมัน กอนซาเลซ, คาซูโตะ อิโอกะ และโจว ซื่อหมิง, โคเซ ทานากะ เป็นต้น
พีพา มิดเดิลตัน

| พีพา มิดเดิลตัน |
| --- | --- |
พีพา มิดเดิลตันในงานสมรสของเลดีเมลิสซา เพอร์ซี เดือนมิถุนายน พ.ศ. 2556
เกิด: ฟิลิปปา ชาร์ลอตต์ มิดเดิลตัน 6 กันยายน พ.ศ. 2526 (41 ปี) เรดิง สหราชอาณาจักร
การศึกษา: มหาวิทยาลัยเอดินบะระ (ศศ.ม.) มหาวิทยาลัยเวลส์ทรีนิทีเซนต์เดวิด
อาชีพ: นักเขียน, นักสังคมสงเคราะห์, ผู้เขียนบทความ
ตำแหน่ง: นางแมททิวส์แห่งเกลนอัฟฟริกผู้เยาว์
คู่สมรส: เจมส์ แมททิวส์ (2560–ปัจจุบัน)
บุตร:  อาร์เทอร์  เกรซ  โรส 
ฟิลิปปา ชาร์ลอตต์ "พีพา" แมททิวส์ (อังกฤษ: Philippa Charlotte "Pippa" Matthews; สกุลเดิม มิดเดิลตัน; เกิด 6 กันยายน พ.ศ. 2526) เป็นสุภาพสตรีชาวสหราชอาณาจักรผู้มีชื่อเสียงทางสังคม มิดเดิลตันเป็นพระขนิษฐาของแคเธอริน เจ้าหญิงแห่งเวลส์ ซึ่งเธอเป็นเพื่อนเจ้าสาวในพระราชพิธีเสกสมรสของพี่สาวกับเจ้าชายวิลเลียม เจ้าชายแห่งเวลส์ มิดเดิลตันจึงได้รับความสนใจจากเหล่าสื่อมวลชนจำนวนมากทั้งด้านแฟชันและชีวิตส่วนตัวของเธอ
ประวัติ

มิดเดิลตันเกิดเมื่อวันที่ 6 กันยายน พ.ศ. 2526 เป็นบุตรคนที่สองจากสามของไมเคิล ฟรันซิส มิดเดิลตัน อดีตผู้จัดการสายการบินบริติชแอร์เวย์ กับแคโรลด์ อีลิซาเบท มิดเดิลตัน (สกุลเดิม โกลด์สมิท) อดีตพนักงานต้อนรับบนเครื่องบิน
ครอบครัวฝ่ายบิดามีพื้นเพมาจากลีดส์ ปัจจุบันอยู่ในเวสต์ยอร์กเชอร์ ย่าทวดคือ โอลีฟ ลัปตัน เจ้าของธุรกิจครอบครัวซึ่งสืบทอดกิจการหลายชั่วอายุคนในลีดส์ ส่วนครอบครัวฝ่ายมารดามีพื้นเพมาจากลอนดอน ซึ่งมีบรรพบุรุษเป็นกรรมกรและคนงานเหมืองในมณฑลเดอรัม
ใน พ.ศ. 2538 ครอบครัวของเธอได้ย้ายมาอยู่ที่เมืองบักเคิลบิวรี บาร์กเชอร์ เธอและพี่สาวเข้ารับการศึกษาที่โรงเรียนเซนต์แอนดรูว์แพงบอร์น และโรงเรียนดาวน์เฮาส์ ต่อมาได้ศึกษาต่อที่วิทยาลัยมาร์ลโบโรห์ และสำเร็จการศึกษาปริญญาตรีสาขาวรรณกรรมภาษาอังกฤษ มหาวิทยาลัยเอดินบะระ ทั้งนี้เธออาศัยร่วมบ้านกับลอร์ดเอดเวิร์ด อินเนส-เกอร์ บุตรชายของดยุกแห่งรอกซ์เบิร์ก และเอิร์ลเพอร์ซี ทายาทของดยุกแห่งนอร์ททัมเบอร์แลนด์
การทำงาน

หลังจากสำเร็จการศึกษาใน พ.ศ. 2551 เธอได้ทำงานประชาสัมพันธ์โฆษณาสินค้าหรูหราระยะสั้น ๆ จากนั้นเธอได้ร่วมงานที่เทเบิล ทอล์ก ทำงานเกี่ยวกับการจัดงานอีเวนต์ ซึ่งเทเบิลทอล์กถือเป็นบริษัทที่มีสำนักงานใหญ่ที่กรุงลอนดอน บริษัทนี้รับจัดงานอีเวนต์และงานสังสรรค์ต่าง ๆ ในปีเดียวกันนั้นนิตยสาร Tatler ได้จัดให้เธออยู่ในรายชื่อ "หนึ่งในคนโสดที่สังคมกล่าวถึง" (the Number 1 Society Singleton) นำหน้าเจมส์ บลันต์ และเจ้าหญิงยูเชนีแห่งยอร์ก แม้ในบทความดังกล่าวจะให้คำอธิบายว่า "ไปงานสังสรรค์หลายงาน แต่มีหน้าที่หลักเป็นเพียงผู้ที่ทำหน้าที่จัดการเรื่องอาหารเครื่องดื่มในงาน" แต่ตั้งแต่นั้นมาเธอก็เป็นที่กล่าวถึงบ่อยครั้งในแวดวงสังคม ในฐานะที่เธอเป็นน้องสาวของเคต มิดเดิลตัน ทั้งสองมักมีข่าวในวงกว้างจำนวนมากที่มุ่งเน้นด้านวิถีทางสังคมและการดำเนินชีวิต ในเดือนเมษายน พ.ศ. 2555 นิตยสารไทม์ได้จัดให้เธอเป็นหนึ่งในร้อยบุคคลทรงอิทธิพลที่สุดของโลก
ปัจจุบันมิดเดิลตันทำงานอาทิตย์ละสองวันกับบริษัทของพ่อแม่ที่ชื่อ Party Pieces โดยทำงานแก้ไขเว็บของ นิตยสาร Party Time
Penguin Books จ่ายเงินล่วงหน้าแก่มิดเดิลตันจำนวน 400,000 ปอนด์ สำหรับหนังสือเกี่ยวกับการจัดงานปาร์ตี้ ชื่อเล่มว่า "Celebrate" ซึ่งถูกตีพิมพ์ในฤดูใบไม้ร่วงพ.ศ. 2555 แต่ยอดขายกลับต่ำกว่าที่คาดการณ์ไว้ ขณะที่หลายคนวิจารณ์เย้ยหยันด้านความชัดเจนของเนื้อหา ทั้งนี้พีพาได้ออกมายืนยันว่าไม่ได้ใช้นักเขียนเงา และในเดือนมีนาคมปีถัดมาเธอออกจากงานเจ้าหน้าที่วรรณกรรม
พระราชพิธีเสกสมรส

ในพระราชพิธีหมั้นของเคต มิดเดิลตันพี่สาว เมื่อวันที่ 16 พฤศจิกายน พ.ศ. 2553 พีพาได้เป็นเพื่อนเจ้าสาว ส่วนในพระราชพิธีเสกสมรส พีพาได้สวมชุดเดรสรูปกอดสีขาวเหมือนของเจ้าสาว สร้างขึ้นโดยซาราห์ เบอร์ตันจากอเล็กซานเดอร์ แมกควีน ทำจากผ้าย่นสีงาช้าง ซึ่งได้รับการยกย่องจากสื่อมวลชน  ไม่นานหลังจากนั้นสำเนาชุดดังกล่าวก็มีให้เห็นในไฮสตรีท ซึ่งกำลังเป็นที่ต้องการ
ชีวิตส่วนตัว

เดือนกันยายน พ.ศ. 2556 มีรายงานว่าพีพาได้ทำการหมั้นกับนิโค แจ็กสัน แต่ภายหลังได้เลิกรากันหลังคบหาได้เพียงสองปี
เดือนมกราคม พ.ศ. 2559 เธอคบหากับเจมส์ แมททิวส์ อดีตนักแข่งรถอาชีพ ปัจจุบันเป็นผู้บริหารกองทุนเฮดจ์ฟันด์ (hedge fund manager) ก่อนหมั้นในเดือนกรกฎาคม พ.ศ. 2559 ทั้งนี้แมททิวส์เป็นบุตรชายและทายาทของเดวิด แมททิวส์ แลร์ดแห่งเกลนอัฟฟริก (Laird of Glen Affric) ซึ่งแหล่งข่าวรายงานว่าหลังคู่หมั้นของเธอรับมรดกจากบิดาแล้ว พีพาจะมีบรรดาศักดิ์เป็น "เลดีแห่งเกลนอัฟฟริก"
พีพาสมรสกับเจมส์เมื่อวันที่ 20 พฤษภาคม พ.ศ. 2560 ณ คริสตจักรนักบุญมาระโกในเบิร์กเชอร์ใกล้บ้านของสกุลมิดเดิลตัน ภายในงานมีเจ้าชายจอร์จ-เจ้าหญิงชาร์ลอตต์แห่งเคมบริดจ์ เอเวีย ออร์เนอร์ (Avia Horner, หลานสาวของสเปนเซอร์ คอมป์ตัน มาร์ควิสที่ 7 แห่งนอร์แทมป์ตัน) เอ็ดเวิร์ด เซเบียร์ (Edward Sebire) วิลเลียม วอร์ด (William Ward) แคซีเมียร์ แททูส (Casimir Tatos) ลีลี เฟรนช์ (Lily French) และเคาน์เตสฟีลิปปา ออยอส (Countess Philippa Hoyos) ส่วนชายที่เป็นที่กล่าวถึงที่สุดในงานนี้คือสเปนเซอร์ แมททิวส์ น้องชายเจ้าบ่าว
เดือนมิถุนายน พ.ศ. 2561 มีข่าวว่าเธอกำลังตั้งครรภ์บุตรคนแรก ต่อมาเธอคลอดบุตรเมื่อวันที่ 15 ตุลาคม พ.ศ. 2561 ณ โรงพยาบาลเซนต์แมรีส์ ลอนดอน
เดือนกันยายน พ.ศ. 2559 ไอโฟนของพีพาถูกนักเลงคอมพิวเตอร์เจาะข้อมูล สำนักข่าวเดอะซันรายงานว่านักเลงคอมพิวเตอร์คนดังกล่าวอ้างว่ามีภาพของพีพาในบัญชีไอคลาวด์กว่า 3,000 ภาพ และเรียกร้องเงิน 50,000 ปอนด์ ที่สุดนักเลงคอมพิวเตอร์คนดังกล่าวก็ถูกจับกุมภายในเดือนนั้นเอง
ภาพยนตร์

ใน William & Kate ภาพยนตร์โทรทัศน์ที่ออกฉายเมื่อวันที่ 18 เมษายน พ.ศ. 2554 มีเรื่องราวส่วนหนึ่งเกี่ยวกับพีพา มิดเดิลตัน ซึ่งแสดงโดยแมรี อีลีซ เฮย์เดน
แหล่งข้อมูลอื่น

พีพา มิดเดิลตัน ที่อินเทอร์เน็ตมูวีเดตาเบส
พีพาในพระราชพิธีเสกสมรส
ฟลุค (แก้ความกำกวม)

ฟลุค (อังกฤษ: Fluke) อาจหมายความได้ว่า
ฟลุค วงดนตรีแดนซ์จากประเทศอังกฤษ
ฟลุค พชร นักร้องและนักแสดงชาวไทย
ฟรีทาวน์

| ฟรีทาวน์ |
| --- | --- |
เมืองหลวงและเทศบาล
 จากบนซ้าย: มุมมองกลางอากาศ, ศาลและ Cotton Tree, ใจกลางนครฟรีทาวน์, พิพฺิธภัณฑ์แห่งชาติเซียร์ราลีโอน, Sierra Leone State House
   ตรา
ฟรีทาวน์
พิกัด: 8°29′4″N 13°14′4″W﻿ / ﻿8.48444°N 13.23444°W﻿ / 8.48444; -13.23444
ประเทศ:  เซียร์ราลีโอน
ภูมิภาค: เวสเทิร์น
อำเภอ: Western Area Urban District
สถาปนา: 11 มีนาคม ค.ศ. 1792
การปกครอง
 • ประเภท: สภานคร
 • นายกเทศมนตรี: Yvonne Aki-Sawyerr (APC)
 • ฝ่ายบริหาร: สภานครฟรีทาวน์
พื้นที่
 • เมืองหลวงและเทศบาล: 81.48 ตร.กม. (31.46 ตร.ไมล์)
ความสูง: 26 เมตร (85 ฟุต)
ประชากร (สำมะโน ค.ศ. 2015)
 • เมืองหลวงและเทศบาล: 1,055,964 คน
 • ความหนาแน่น: 13,000 คน/ตร.กม. (34,000 คน/ตร.ไมล์)
 • รวมปริมณฑล: 1,500,234 คน
เขตเวลา: เวลามาตรฐานกรีนิช
ฟรีทาวน์ (อังกฤษ: Freetown) เป็นเมืองหลวงและเมืองใหญ่สุดของประเทศเซียร์ราลีโอน เป็นเมืองท่าที่สำคัญทางฝั่งมหาสมุทรแอตแลนติก ฟรีทาวน์เป็นศูนย์กลางด้านเมือง เศรษฐกิจ การเงิน วัฒนธรรม การศึกษา และการเมืองที่สำคัญของประเทศเซียร์ราลีโอน เนื่องจากเป็นที่ตั้งของรัฐบาลเซียร์ราลีโอน ประชากรตามสำมะโน ค.ศ. 2015 มี 1,055,964 คน
สินค้าที่ผ่านเข้า-ออกท่าเรือส่วนมากจะเป็นข้าว ปลา และผลิตภัณฑ์จากน้ำมัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Freetown
คู่มือการท่องเที่ยว Freetown จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
ฟลาน

ฟลาน
ฟลาน (อังกฤษ: Flan) คือชนิดอาหารของชาวอังกฤษ ที่มีฐานที่นุ่มคล้ายฟองน้ำ และมีขอบเป็นแป้งพาย และมีไส้หวานอยู่ด้านบน ตัวอย่างคือ quiche lorraine, custard tart, leche flan, และ South African melktert.
ดูเพิ่ม

กิช
ฟรานซ์ เฟอร์ดินานด์

บทความนี้เกี่ยวกับกลุ่มดนตรีสัญชาติสก็อตแลนด์ สำหรับมกุฎราชกุมารแห่งจักรวรรดิออสเตรีย-ฮังการี ดูที่ ฟรันซ์ เฟอร์ดินันด์ แห่งออสเตรีย
| ฟรานซ์ เฟอร์ดินานด์ |
| --- | --- |
ฟรานซ์ เฟอร์ดินานด์ในปี ค.ศ. 2018
ข้อมูลพื้นฐาน
ที่เกิด: กลาสโกว์, สก็อตแลนด์
แนวเพลง: อินดี้ร็อก, โพสต์-พังก์ รีไววอล, แดนซ์พังก์, แดนซ์ร็อก, อาร์ตร็อก
ช่วงปี: ค.ศ. 2002 - ปัจจุบัน
ค่ายเพลง: Domino (ในอังกฤษ)  Epic (ในอเมริกา)

สมาชิก: Alex Kapranos Bob Hardy Julian Corrie Dino Bardot Audrey Tait
อดีตสมาชิก: Nick McCarthy Paul Thomson

เว็บไซต์: www.franzferdinand.com
ฟรานซ์ เฟอร์ดินานด์ (อังกฤษ: Franz Ferdinand) เป็นวงอาร์ตร็อกจากกลาสโกว์ สก็อตแลนด์ ตั้งชื่อตามอาร์คดยุคชาวออสโตร-ฮังการ์เรียนที่ถูกลอบปลงพระชนม์จนเป็นชนวนของสงครามโลกครั้งที่หนึ่ง
ประวัติ

ฟรานซ์ เฟอร์ดินานด์ เริ่มฟอร์มวงกันในช่วงปลายปี 2001 แม้สมาชิกส่วนใหญ่จะไม่ได้มีฝีมือเก่งฉกาจในทางดนตรี แต่พวกเขาก็มีจุดหมายร่วมกันก็คือ “ต้องทำเพลงที่สาว ๆ ฟังแล้วอยากเต้นรำตามไปด้วย” ในระยะแรก พวกเขาใช้โกดังเก่าเป็นสถานที่ซ้อมดนตรีและจัดปาร์ตี้ รวมทั้งฝึกฝีมือในการแสดงสดจนกลายเป็นที่กล่าวขวัญ และสร้างชื่อเสียงให้กับวงได้เป็นอย่างดี จนอาจจะดีเกินไปด้วยซ้ำเมื่อสมาชิกของวงถูกจับในข้อหาเปิดสถานเริงรมย์โดยไม่ได้รับอนุญาต หลังจากชดใช้ความผิดเป็นที่เรียบร้อย สมาชิกในวงก็ตัดสินใจที่จำทำอะไรที่เป็นเรื่องเป็นราวมากกว่าเดิม ในที่สุดพวกเขาก็ได้เซ็นสัญญากับสังกัดอินดี้ Domino Records ออกซิงเกิลแรกคือ "Darts Of Pressure" (2003)
อัลบั้มแรก Franz Ferdinand ชื่อเดียวกับวงคือผลงานดนตรีที่เต็มไปด้วยเพลงร็อกสนุก ๆ ที่มาพร้อมกับท่วงทำนองติดหู และชวนขยับแข้งขยับขา ซึ่งก็สามารถคว้าอันดับ 3 UK Album Chart มาได้อย่างเหลือเชื่อ เช่นเดียวกับ "Take Me Out" ซึ่งถูกตัดเป็นซิงเกิลแรก และสามารถคว้าอันดับ 3 UK Single Chart "Take Me Out" มีมิวสิกวิดีโอสุดเท่ห์ที่ทำให้เพลงนี้ได้รับรางวัล Breakthrough Of The Year จากเวที เอ็มทีวี วิดีโอ มิวสิก อวอร์ดส (2004) อัลบั้มแรกขายไปมากกว่า 3 ล้านก๊อปปี้ และชื่อเสียงของฟรานซ์ เฟอร์ดินานด์ ก็เริ่มหอมหวนมากขึ้นเรื่อย ๆ เมื่อพวกเขากวาดรางวัลจากทุกเวที ไม่ว่าจะเป็น Mercury Music Prize, Brits Awards, เอ็มทีวี วิดีโอ มิวสิก อวอร์ดส, NME Awards และ Ivor Novello Awards
อัลบั้มชุดที่สองชุดนี้มีชื่อว่า You Could Have It So Much Better ได้ Rich Costey ทำหน้าที่โปรดิวเซอร์เช่นเดียวกับอัลบั้มแรก อัลบั้มชุดนี้บันทึกเสียงจนเสร็จสมบูรณ์ที่ Avatar Studios ในนิวยอร์กเมื่อเดือนมิถุนายน 2005 มีซิงเกิลแรกคือ "Do You Want To"
สมาชิกปัจจุบัน

Alex Kapranos – ร้องนำ, กีตาร์ (2002–ปัจจุบัน)
Bob Hardy – กีตาร์เบส (2002–ปัจจุบัน)
Julian Corrie – คีย์บอร์ด, ซินธิไซเซอร์ (2017–ปัจจุบัน)
Dino Bardot – กีตาร์ (2017–ปัจจุบัน)
Audrey Tait – กลองชุด (2021–ปัจจุบัน)
ผลงานอัลบั้ม

Franz Ferdinand (2004)
You Could Have It So Much Better (2005)
Tonight: Franz Ferdinand (2009)
Right Thoughts, Right Words, Right Action (2013)
Always Ascending (2018)
The Human Fear (2025)
แหล่งข้อมูลอื่น

เว็บไซต์ทางการ
ฟลอปปีดิสก์

ฟลอปปีดิสก์ขนาด 8 นิ้ว, 5¼ นิ้ว, และ 3½ นิ้ว
เครื่องขับดิสก์ทั้งสามขนาดตามลำดับ
แผ่นดิสก์แบบอ่อน หรือ ฟลอปปีดิสก์ (อังกฤษ: floppy disk) หรือที่นิยมเรียกว่า แผ่นดิสก์ หรือ ดิสเกตต์ (diskette) หรือ แผ่นบันทึก (ศัพท์บัญญัติ) เป็นอุปกรณ์เก็บข้อมูล ที่อาศัยหลักการเหนี่ยวนำของสนามแม่เหล็ก โดยทั่วไปมีลักษณะบางกลมและบรรจุอยู่ในแผ่นพลาสติกสี่เหลี่ยม คอมพิวเตอร์สามารถอ่านและเขียนข้อมูลลงบนฟลอปปีดิสก์ ผ่านทางฟลอปปีดิสก์ไดรฟ์ (floppy disk drive)
ประวัติ

แผ่นดิสก์ยุคแรก มีขนาด 8 นิ้ว สร้างขึ้นในปี ค.ศ. 1971 เพื่อใช้กับเครื่อง System/370 ของบริษัทไอบีเอ็ม (IBM) สร้างโดยเดวิด โนเบิล ในทีมงานของ อะลัน ซูการ์ต ซึ่งต่อมา ซูการ์ตแยกตัวออกไปตั้งบริษัททำวิจัยเกี่ยวกับหน่วยความจำ ชื่อบริษัทซูการ์ต ในปี ค.ศ. 1973 แต่เพียงหนึ่งปีต่อมา บริษัทก็ขาดทุนและซูการ์ตก็ถูกไล่ออกจากบริษัทตัวเอง
นักวิจัยของบริษัทซูการ์ต ชื่อ จิม แอดคิสสัน ได้รับการติดต่อจาก An Wang เพื่อให้ลดขนาดแผ่นดิสก์ให้เล็กลง การติดต่อเกิดขึ้นที่บาร์ในบอสตัน และขนาดแผ่นดิสก์ใหม่ที่คุยกันคือขนาดเท่ากระดาษเช็ดมือในร้าน ซึ่งมีขนาด 5¼ นิ้ว ต่อมาไม่นาน บริษัทซูการ์ต ก็ผลิตแผ่นดิสก์ขนาดนี้ได้และได้รับความนิยม ในตอนแรก แผ่นมีความจุ 110 กิโลไบต์ ต่อมา บริษัท Tandon พัฒนาให้ความจุสูงขึ้น โดยใช้วิธีเก็บข้อมูลสองหน้า (double density) ทำให้สามารถเก็บได้ 360 กิโลไบต์
แผ่นดิสก์เป็นที่นิยมในท้องตลาดอย่างสูง ทำให้หลาย ๆ บริษัททุ่มทุนวิจัยทางด้านนี้
ในปี ค.ศ. 1984 บริษัทแอปเปิล ผลิตเครื่องที่ใช้แผ่นดิสก์ขนาด 3½ นิ้วของบริษัทโซนี่ และผลักดันให้แผ่น 3½ นิ้ว เป็นมาตรฐานในวงการอุตสาหกรรมของอเมริกา ความจุเริ่มแรกของแผ่นดิสก์ขนาด 3½ นิ้ว คือ 360 กิโลไบต์ สำหรับหน้าเดียว (single density) และ 720 กิโลไบต์ สำหรับสองหน้า และต่อมาก็สามารถเพิ่มความจุเป็น 1.44 เมกะไบต์ โดยการเพิ่มความจุต่อหน้า (high-density)
ต่อมา ในต้นคริสต์ศตวรรษที่ 21 ก็พบวิธีทำให้มีความจุเป็น 2.88 เมกะไบต์ โดยการเปลี่ยนวิธีการเคลือบแผ่น แต่รุ่นสุดท้ายนี้ไม่ได้รับความนิยม เพราะเทคโนโลยีคอมพิวเตอร์ในขณะนั้น ต้องการความจุที่สูงกว่านี้ แผ่นดิสก์จึงถูกแทนที่ด้วยหน่วยจัดเก็บข้อมูลแบบอื่นไป เช่น ซีดีรอม, ดีวีดีรอม
ดูเพิ่ม

อุปกรณ์คอมพิวเตอร์
แรม
| ด ค กอุปกรณ์คอมพิวเตอร์ขั้นพื้นฐาน |
| --- | --- |
อุปกรณ์อินพุต:  คีย์บอร์ด  เครื่องกราดภาพ  ไมโครโฟน  อุปกรณ์ชี้ กราฟิกส์แท็บเล็ต  จอยสติก  ปากกาแสง  เมาส์  พ็อยน์ติงสติก  ทัชแพด  จอสัมผัส  แทร็กบอล  เว็บแคม 
อุปกรณ์เอาต์พุต:  จอภาพ  แผงแสดงอักษรเบลล์  เครื่องพิมพ์  ลำโพง  พล็อตเตอร์ 
หน่วยบันทึกข้อมูลแบบถอดได้:  ออปติคัลดิสก์ไดร์ฟ CD-RW  DVD+RW  BD-R  ชุดจานบันทึก  ฟลอปปีดิสก์  การ์ดหน่วยความจำ  ยูเอสบีแฟลชไดรฟ์ 
กล่องครอบคอมพิวเตอร์:  หน่วยประมวลผลกลาง (CPU)  HDD / SSD / SSHD  แผงวงจรหลัก  ตัวควบคุมระบบติดต่อประสาน  แหล่งจ่ายไฟ  หน่วยความจำเข้าถึงโดยสุ่ม (แรม)  การ์ดเสียง  การ์ดแสดงผล 
พอร์ตข้อมูล:  อีเทอร์เน็ต  ไฟร์ไวร์ (IEEE 1394)  พอร์ตขนาน  พอร์ตอนุกรม  USB  เต้ารับเสียง
ฟร็องส์ฟุตโบล

| ฟร็องส์ฟุตโบล |
| --- | --- |
ประเภท: ฟุตบอล
นิตยสารราย: รายปักษ์
ปีที่ก่อตั้ง: 1946; 78 ปีที่แล้ว (1946)
ประเทศ: ฝรั่งเศส
เมือง: ปารีส
ภาษา: ฝรั่งเศส
เว็บไซต์: francefootball.fr
ฟร็องส์ฟุตโบล (อังกฤษ: France Football) เป็นนิตยสารรายปักษ์ในฝรั่งเศสที่มีข่าวสารฟุตบอลจากทั่วทุกมุมโลก ถือเป็น 1 ในสื่อกีฬาที่มีชื่อเสียงที่สุดในยุโรป ส่วนใหญ่เป็นเพราะการรายงานข่าวด้วยภาพ บทสัมภาษณ์เชิงลึกและพิเศษ และสถิติที่ถูกต้องของการแข่งขันยูฟ่าแชมเปียนส์ลีก และข่าวในวงการฟุตบอลทั้งข่าวการซื้อขายนักเตะและผลการแข่งขัน ฟร็องส์ฟุตโบลตีพิมพ์ครั้งแรกในปี ค.ศ. 1946 และมีสำนักงานใหญ่ตั้งอยู่ในกรุงปารีส  มากกว่า 6 ทศวรรษที่ฟร็องส์ฟุตโบลได้มอบรางวัลบาลงดอร์ให้กับนักฟุตบอลยอดเยี่ยมแห่งปี
รางวัล

ระหว่างปี ค.ศ. 1956 ถึง ค.ศ. 2009 ฟร็องส์ฟุตโบลมอบรางวัลให้กับนักฟุตบอลที่ดีที่สุดในยุโรปด้วยรางวัลบาลงดอร์ ซึ่งมักเรียกกันว่ารางวัลนักฟุตบอลยอดเยี่ยมแห่งปีของยุโรป หลังจากการรวมรางวัลเข้ากับรางวัลนักฟุตบอลยอดเยี่ยมของโลกแห่งปีของฟีฟ่า ในปี ค.ศ. 2010 กลายเป็นฟีฟ่าบาลงดอร์ สำหรับนักฟุตบอลที่ดีที่สุดในโลกโดยร่วมมือกับฟีฟ่า จนถึงปี ค.ศ. 2016 เมื่อฟร็องส์ฟุตโบลกลับมาเป็นเจ้าของถ้วยรางวัลอีกครั้งหลังจากสิ้นสุดการร่วมมือกับฟีฟ่า